Syötävä hamppu on samaa kasvisukua (Cannabis sativa) kuin huume kannabis, mutta lajikkeet, joita käytetään elintarvikkeisiin ja raaka-aineena esimerkiksi vaatteisiin ja paperiin eivät ole huumaavia lajikkeita. On siis tärkeää huomata, että hamppu ja marihuana eivät ole sama asia. Marihuana on kannabistyyppi, joka sisältää runsaasti THC:tä, yhdisteen, joka aiheuttaa psykoaktiivisia vaikutuksia. Hamppu sen sijaan sisältää hyvin vähän THC:tä, eikä se ole psykoaktiivista. Tämän vuoksi hampusta valmistetut tuotteet ovat laillisia suurimmassa osassa maailmaa, kun taas marihuanasta valmistetut tuotteet eivät ole. Hamppulajikkeita on lukuisia ja elintarvikekäyttöön sekä kosmetiikka- ja vaateteollisuutta varten jalostetut hamppulajikkeet eivät päihdytä. Hamppulajikkeiden kasvatus on EU:ssa tarkasti säädettyä ja valvottua.